અમરેલી જિલ્લાના દરિયાઈ સીમા પર દર વર્ષે સાગર કવચ ઓપરેશન કરી મોકડ્રીલ યોજવામા આવે છે. ગઇકાલથી રાજુલા જાફરાબાદ, મરીન પીપાવાવ પોલીસ સહિતના 150થી વધુ જવાનો દ્વારા સાગર કચવ ઓપરેશન હાથ ધરવામા આવ્યું હતુ. અહીના જુદાજુદા લેન્ડીંગ પોઇન્ટ પર પોલીસ દ્વારા સઘન પેટ્રોલીંગ કરવામા આવ્યું હતુ. આમેય રાજુલા જાફરાબાદના દરિયાકાંઠો ખુલ્લો હોય દરિયામા કોઇ અસામાજીક પ્રવૃતિઓ અટકાવવા પોલીસ સહિતના વિભાગો દ્વારા અવારનવાર જરૂરી પગલાઓ લેવામા આવી રહ્યાં છે. દરિયામા બોટ મારફત સઘન પેટ્રોલીંગ પણ કરવામા આવી રહ્યું છે. ઓપરેશનમા પીઆઇ જાડેજા, પીએસઆઇ એસ.જી. ગોહિલ, પીએસઆઇ યશવંત સિંહ ગોહિલ, ઇન્દુભા ગોહિલ, ગોકુલભાઈ, રાણાભાઇ વરૂ સહીત પોલીસ સ્ટાફ જોડાયો હતો.